Document ID: /roh_data/filtered/fineweb-2-filterrobots_roh.jsonl.gz/24984

Sco la polizia chantunala scriva era la dunna da 55 onns vida giugar cun ses chaun a la riva dal lai nua che l’aual da la Fedacla sbucca en il Lai da Segl. Il chanun vuleva baiver or dal flum e saja alura vegnì tschiffà dal current, scriva la polizia chantunala. La dunna saja siglida en l’aua fraida da circa 16 grads per spendrar il chaun, ma medemamain vegnida tschiffada dal current ed uschia vegnida en difficultads. In um ch'era sin l'aua cun in stand up paddle, ha pudì spendrar la dunna ord l’aua. Il chaun è dentant anc adina sparì, scriva la polizia chantunala.
RR novitads 10:00